### 2.      Beslutning om Landsbyfornyelse - Pulje til Landsbyfornyelse/ nedrivninger

**Åbent**

Sagsnr.: 326-2016-65081       J.nr.: 01.11.00           Dokumentnr.:
326-2017-228345

**Sagstype**

Beslutning.

**Resume og sagens baggrund**

Som et led i kommunalbestyrelsens beslutning om opprioritering
af det fysiske miljø i landdistriktet og brug af Pulje til Landsbyfornyelse
under byfornyelsesloven er nedenstående ejendomme udpeget af Plan og Byg til
udvalgets drøftelse og beslutning om støtte fra puljen til nedrivning og
renovering, jf. lov om byfornyelse § 8, i henhold til ministeriets tilsagn.

Teknik- og Miljøudvalget er af kommunalbestyrelsen tildelt
kompetencen til at træffe beslutning efter byfornyelsesloven til at meddele
støttetilsagn.

**Indstillinger**

Chefen for Plan, Byg og Miljø indstiller, at:

1. Der træffes
beslutning i henhold til byfornyelseslovens § 8, om at der meddeles støttetilsagn
efter § 14 til den forventede nedrivningsudgift fra puljen til de anbefaledeejendomme.

2. Der indledes
dialog med ejere af de to ejendomme, der ikke anbefales imødekommet, om
eventuel støtte inden for lovens muligheder til renovering af de pågældende
bygninger.

**Behandling**

Teknik- og Miljøudvalget.

**Sagsfremstilling**

Nedenstående ansøgninger om støtte til nedrivning har
administrationen vurderet. Herudover har vi modtaget forslag til nye emner,
ligesom der pågår nærmere projektudredning på andre. Disse ansøgninger vil
blive fremlagt, når de er afklarede.

To af ansøgningerne vedrører bygninger, der er beliggende i
udpeget værdifuldt kulturmiljø i kommuneplanen, hvor der i retningslinje 6.10.1står: Der er udpeget en række VÆRDIFULDE KULTURMILJØER, som enten er
kulturhistoriske helheder, enkeltelementer eller strukturer, der er væsentlige
at sikre. Det skal foreslås, at der optages dialog med de pågældende ejere om
eventuel støtte til renovering af bygningerne til et nye formål, så bygningerne
kan bevares og være til nytte, da de har betydning for kulturmiljøet.

Der forelægger udtalelser fra Vestsjællands Museum på de to
emner, jf. museumslovens § 23: Kulturministeren og de statsanerkendte museer
skal gennem samarbejde med plan- og fredningsmyndighederne virke for, at
væsentlige bevaringsværdier sikres for eftertiden (jf. vedlagte bilag).

Det tekniske område fremlægger nedenstående forslag til beslutning,
jf. vedlagte bilag.

Ansøgninger, der anbefales
imødekommet

|  |  |  |
| --- | --- | --- |
| **Beliggenhed** | **Art** | **Anslået pris kr. ekskl. Moms** |
| Aldersrovej 1,  [adresse], [adresse] i landsbymiljø, opført 1864. | 150.000,00 |
| Slagelsevej 34A,  Ingrid Nielsen | Stuehus til nedlagt landbrug | 175.000,00 |
| [adresse] 4, 4470 Svebølle | Parcelhus i åbent land, opført 1920 mv.    Salgspris      525.000 kr  Grundværdi  446.200 kr  Provenu         78.800 kr    Provenu efter nedrivning og oprydning fratrækkes støttebeløb,  da ejendommen er til salg. | 170.000,00  - 78.800,00  91.200,00 |

I alt                                                                416.200

Ansøgninger, der ikke
anbefales imødekommet

|  |  |  |
| --- | --- | --- |
| **Beliggenhed** | **Art** | **Anslået pris kr. ekskl. Moms** |
| [adresse] 10, 4400 Kalundborg | Opført som skole i 1877, senere beboelse.    Bebygget areal 180 m2. | 200.000,00 |
| Stengårdsvej 3, 4470 Svebølle | Opført i 1880 som beboelse, udhus og garage. | 100.000,00 |

**Økonomiske konsekvenser**

Den statslige udgiftsramme udgør det tilskudsbeløb/refusion,
som kommunen maksimalt kan få udbetalt og som svarer til 60 % af de af kommunen
afholdte udgifter. Kommunen skal selv finansiere 40 %.

Rest af den statslige udgiftsramme for 2015 skønnes herefter
at udgøre 2,6 mio.kr. Beløbet er skønnet, da der mangler afslutning på
tidligere godkendte sager.

Såfremt både [adresse] 10 og [adresse] begge
medtages og tildeles støtte vil rest af den statslige udgiftsramme for 2015
udgøre 2,3 mio.kr.

Økonomichefen har ingen bemærkninger.

**Bilag**

|  |  |
| --- | --- |
| Bilag: Vurdering af ansøgninger om støtte fra pulje til Landsbyfornyelse | 326-2017-228346 |
| Museumsudtalelse §23, [adresse] 10 | 326-2017-238504 |
| Museumsudtalelse § 23, [adresse], Viskinge | 326-2017-238862 |